
14                                                          DR.30.10.2017                                                

 
anak-anak Orang Asli melalui program khas yang memberi peluang pendidikan tinggi kepada 
mereka atau program ini dinamakan Program Mengubah Destinasi Anak Bangsa.   

Selain daripada itu, para pelajar berjaya menggunakan ilmu dan kemahiran 
keusahawanan melalui program-program Agropreneur melibatkan agensi berkenaan seperti 
FAMA seperti membuka ruang untuk membentuk sektor perniagaan setempat. Di sini 
memang ini ada berkaitan aktiviti-aktiviti yang ada berkaitan dengan satu inisiatif yang 
dilaksanakan oleh Kementerian Pendidikan Tinggi. Kementerian Pendidikan Tinggi sekarang 
bukan hanya nilai pelajar dari segi kecemerlangan akademik tetapi dari domain-domain yang 
lain seperti yang disenaraikan dalam ICGPA atau Integrated Cumulative Grade Point 
Average, dengan izin. Dari sini aktiviti-aktiviti yang tersebut menilai pelajar dari segi 
kemahiran praktikal, kemahiran sosial dan tanggungjawab ethnics atau nilai, kemahiran 
komunikasi, kemahiran untuk mengatasi masalah, kemahiran dari pengurusan informasi dan 
kemahiran keusahawanan. Sekian, terima kasih. 

 

6. Tuan Idris bin Haji Ahmad [Bukit Gantang] minta Menteri Perdagangan Dalam 
Negeri, Koperasi dan Kepenggunaan menyatakan, apakah fungsi Majlis Penasihat Harga dan 
berapa kali Majlis ini mengadakan mesyuarat sepanjang tahun 2017 untuk membincangkan 
kemelut kenaikan harga barang yang menyebabkan kenaikan kos sara hidup yang amat 
dirasai oleh rakyat pendapatan rendah. 
 

 Menteri Perdagangan Dalam Negeri, Koperasi dan Kepenggunaan [Dato’ Seri 
Hamzah bin Zainudin]: Terima kasih Tuan Yang di-Pertua. Tuan Yang Dipertua, Majlis 
Penasihat Harga atau MPH boleh ditubuhkan oleh Menteri seperti mana yang diperuntukkan 
di bawah seksyen 41, Akta Kawalan Harga dan Anti Pencatutan 2011. Fungsinya ialah untuk 
menasihati Menteri mengenai isu-isu yang berhubungan dengan pencatutan dan apa-apa 
perkara lain yang berhubungan dengan harga barangan dan caj perkhidmatan. Pada tahun 
2017, isu berhubung fungsi dan peranannya telah dibincangkan secara bersepadu di dalam 
Jawatankuasa Khas menangani kos sara hidup yang dipengerusikan oleh Yang Amat 
Berhormat Timbalan Perdana Menteri. Di samping itu, tindakan turut diambil di dalam 
beberapa mesyuarat Jawatankuasa peringkat kementerian yang dipengerusikan oleh Menteri 
KPDNKK sendiri.  Terima kasih. 

 Tuan Idris bin Haji Ahmad [Bukit Gantang]: Terima kasih kepada Tuan Yang di-
Pertua, terima kasih kepada Yang Berhormat Menteri. Jumaat lepas kita telah pun 
mendengar pembentangan bajet daripada Yang Amat Berhormat Pekan untuk tahun 2018.  
Rakyat di luar sana sedang menunggu langkah-langkah yang konstruktif yang dibuat oleh 
pihak kerajaan terutama pihak kementerian untuk meringankan kos sara hidup terutamanya 
bebanan perbelanjaan harian dari kalangan mereka yang berpendapatan rendah.  Kita 
bayangkan hari ini kos untuk membeli ikan kembung pun sudah meningkat sampai sekilo 
RM18, kerang pun sudah meningkat sampai RM12.  

Jadi persoalan saya ialah Tuan Yang di-Pertua iaitu berkenaan dengan, adakah 
Majlis MPPM ini dapat memainkan peranan mengikut matlamat penubuhannya. Sejauh mana 
keberkesanan mereka untuk menasihati Menteri dalam isu-isu kepenggunaan. Terima kasih 
kepada Yang Berhormat Menteri, terima kasih Tuan Yang di-Pertua.   

Dato’ Seri Hamzah bin Zainudin: Terima kasih Tuan Yang di-Pertua. Pertamanya 
soalan Yang Berhormat Bukit Gantang ini merangkumi masalah kos sara hidup. Apa yang 
kita lakukan di kementerian ini bukan hanya menerima nasihat daripada majlis yang kita 
tubuhkan ini tetapi ia adalah merupakan satu Jawatankuasa peringkat lebih tinggi yang 
dipengerusikan oleh Yang Amat Berhormat Timbalan Perdana Menteri seperti jawapan saya 
tadi.  

 Jadi sebab itu dalam bajet yang telah pun  dibentangkan oleh Yang Amat Berhormat 
Perdana Menteri sendiri, banyak isu-isu untuk menangani kos sara hidup ini telah pun 
diperbincangkan dan telah pun diluluskan atau telah pun dibawa dalam bajet pada hari 
Jumaat baru-baru ini. Contohnya tentang KRIM 2.0 yang telah pun diumumkan. Kedua 
tentang masalah ikan, sayur, ayam juga telah pun dipertingkatkan dengan memberi sedikit 
bajet kepada MOA untuk melihat bagaimana dapat kita menangani isu supply and demand 
untuk barang-barang tersebut.  

 Ketiganya melalui BR1M. Ini semua adalah merupakan satu mesyuarat yang telah 
dipengerusikan oleh Yang Amat Berhormat Timbalan Perdana Menteri untuk kita 



anak-anak Orang Asli melalui program khas yang memberi peluang pendidikan tinggi kepada mereka atau program ini dinamakan Program Mengubah Destinasi Anak Bangsa. Selain daripada itu, para pelajar berjaya menggunakan ilmu dan kemahiran keusahawanan melalui program-program Agropreneur melibatkan agensi berkenaan seperti FAMA seperti membuka ruang untuk membentuk sektor perniagaan setempat. Di sini memang ini ada berkaitan aktiviti-aktiviti yang ada berkaitan dengan satu inisiatif yang dilaksanakan oleh Kementerian Pendidikan Tinggi. Kementerian Pendidikan Tinggi sekarang bukan hanya nilai pelajar dari segi kecemerlangan akademik tetapi dari domain-domain yang lain seperti yang disenaraikan dalam ICGPA atau Integrated Cumulative Grade Point Average, dengan izin. Dari sini aktiviti-aktiviti yang tersebut menilai pelajar dari segi kemahiran praktikal, kemahiran sosial dan tanggungjawab ethnics atau nilai, kemahiran komunikasi, kemahiran untuk mengatasi masalah, kemahiran dari pengurusan informasi dan kemahiran keusahawanan. Sekian, terima kasih. 6. Tuan Idris bin Haji Ahmad [Bukit Gantang] minta Menteri Perdagangan Dalam Negeri, Koperasi dan Kepenggunaan menyatakan, apakah fungsi Majlis Penasihat Harga dan berapa kali Majlis ini mengadakan mesyuarat sepanjang tahun 2017 untuk membincangkan kemelut kenaikan harga barang yang menyebabkan kenaikan kos sara hidup yang amat dirasai oleh rakyat pendapatan rendah. Menteri Perdagangan Dalam Negeri, Koperasi dan Kepenggunaan [Dato' Seri Hamzah bin Zainudin]: Terima kasih Tuan Yang di-Pertua. Tuan Yang Dipertua, Majlis Penasihat Harga atau MPH boleh ditubuhkan oleh Menteri seperti mana yang diperuntukkan di bawah seksyen 41, Akta Kawalan Harga dan Anti Pencatutan 2011. Fungsinya ialah untuk menasihati Menteri mengenai isu-isu yang berhubungan dengan pencatutan dan apa-apa perkara lain yang berhubungan dengan harga barangan dan caj perkhidmatan. Pada tahun 2017, isu berhubung fungsi dan peranannya telah dibincangkan secara bersepadu di dalam Jawatankuasa Khas menangani kos sara hidup yang dipengerusikan oleh Yang Amat Berhormat Timbalan Perdana Menteri. Di samping itu, tindakan turut diambil di dalam beberapa mesyuarat Jawatankuasa peringkat kementerian yang dipengerusikan oleh Menteri KPDNKK sendiri. Terima kasih. Tuan Idris bin Haji Ahmad [Bukit Gantang]: Terima kasih kepada Tuan Yang di- Pertua, terima kasih kepada Yang Berhormat Menteri. Jumaat lepas kita telah pun mendengar pembentangan bajet daripada Yang Amat Berhormat Pekan untuk tahun 2018. Rakyat di luar sana sedang menunggu langkah-langkah yang konstruktif yang dibuat oleh pihak kerajaan terutama pihak kementerian untuk meringankan kos sara hidup terutamanya bebanan perbelanjaan harian dari kalangan mereka yang berpendapatan rendah. Kita bayangkan hari ini kos untuk membeli ikan kembung pun sudah meningkat sampai sekilo RM18, kerang pun sudah meningkat sampai RM12. Jadi persoalan saya ialah Tuan Yang di-Pertua iaitu berkenaan dengan, adakah Majlis MPPM ini dapat memainkan peranan mengikut matlamat penubuhannya. Sejauh mana keberkesanan mereka untuk menasihati Menteri dalam isu-isu kepenggunaan. Terima kasih kepada Yang Berhormat Menteri, terima kasih Tuan Yang di-Pertua. Dato' Seri Hamzah bin Zainudin: Terima kasih Tuan Yang di-Pertua. Pertamanya soalan Yang Berhormat Bukit Gantang ini merangkumi masalah kos sara hidup. Apa yang kita lakukan di kementerian ini bukan hanya menerima nasihat daripada majlis yang kita tubuhkan ini tetapi ia adalah merupakan satu Jawatankuasa peringkat lebih tinggi yang dipengerusikan oleh Yang Amat Berhormat Timbalan Perdana Menteri seperti jawapan saya tadi. Jadi sebab itu dalam bajet yang telah pun dibentangkan oleh Yang Amat Berhormat Perdana Menteri sendiri, banyak isu-isu untuk menangani kos sara hidup ini telah pun diperbincangkan dan telah pun diluluskan atau telah pun dibawa dalam bajet pada hari Jumaat baru-baru ini. Contohnya tentang KRIM 2.0 yang telah pun diumumkan. Kedua tentang masalah ikan, sayur, ayam juga telah pun dipertingkatkan dengan memberi sedikit bajet kepada MOA untuk melihat bagaimana dapat kita menangani isu supply and demand untuk barang-barang tersebut. Ketiganya melalui BR1M. Ini semua adalah merupakan satu mesyuarat yang telah dipengerusikan oleh Yang Amat Berhormat Timbalan Perdana Menteri untuk kita.